CELEX: C2007/183/36
Language: hu
Date: 2007-08-04 00:00:00
Title: C-256/07. sz. ügy: A Finanzgericht Düsseldorf (Németország) 2007. május 31-én benyújtott előzetes döntéshozatal iránti kérelme – Mitsui & Co. Deutschland GmbH kontra Hauptzollamt Düsseldorf

4.8.2007   
            
            
               HU
            
            
               Az Európai Unió Hivatalos Lapja
            
            
               C 183/21
            
         A Finanzgericht Düsseldorf (Németország) 2007. május 31-én benyújtott előzetes döntéshozatal iránti kérelme – Mitsui & Co. Deutschland GmbH kontra Hauptzollamt Düsseldorf
   (C-256/07. sz. ügy)
   (2007/C 183/36)
   Az eljárás nyelve: német
   A kérdést előterjesztő bíróság
   Finanzgericht Düsseldorf
   Az alapeljárás felei
   
      Felperes: Mitsui & Co. Deutschland GmbH
   
      Alperes: Hauptzollamt Düsseldorf
   Az előzetes döntéshozatalra előterjesztett kérdések
   
               1.
            
            
               Csökkentik-e az eladó és gyártó által a vevő részére az olyan, a felek közötti jótállásra vonatkozó megállapodás keretében teljesített fizetések, mint amely a jelen ügyben felmerült, amelyekkel az eladó a vevő kereskedője által a vevőnek kiszámlázott javítási költségeket téríti meg a vevő részére, a Közösségi Vámkódex létrehozásáról szóló 2913/92/EGK tanácsi rendelet (1) 29. cikkének (1) bekezdése és (3) bekezdésének a) pontja szerinti vámértéket, amelyet az eladó és gyártó, valamint a vevő között megállapodott ár alapján jelentettek be?
            
         
               2.
            
            
               Jelentik-e az első kérdésben megjelölt, az eladó és gyártó által a vevő részére teljesített, a jótállási kötelezettség teljesítésével járó költségek megtérítését szolgáló fizetések a 2454/93/EGK rendelet (2), valamint a 2787/2000/EK rendelet és a 993/2001/EK rendelet módosításáról szóló 444/2002/EK bizottsági rendelettel (3) módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK bizottsági rendelet 145. cikkének (2) bekezdése szerinti ügyleti érték kiigazítását?
            
         
               3.
            
            
               Ha az első vagy a második kérdésre igenlő válasz adandó: alkalmazandó-e a 2454/93/EGK rendelet, valamint a 2787/2000/EK rendelet és a 993/2001/EK rendelet módosításáról szóló 444/2002/EK bizottsági rendelettel módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK bizottsági rendelet 145. cikkének (2) és (3) bekezdése olyan behozatalokra, amelyekre vonatkozóan a vámáru-nyilatkozatot a VK Vhr., a 2787/2000/EK rendelet és a 993/2001/EK rendelet módosításáról szóló 444/2002/EK bizottsági rendelet hatályba lépése előtt fogadták el?
            
         
               4.
            
            
               Ha a harmadik kérdésre igenlő válasz adandó: érvényes-e a VK Vhr., a 2787/2000/EK rendelet és a 993/2001/EK rendelet módosításáról szóló 444/2002/EK bizottsági rendelettel módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 2454/93/EGK bizottsági rendelet 145. cikkének (2) és (3) bekezdése?
            
         
      (1)  HL L 302., 1. o., magyar nyelvű különkiadás 2. fejezet 4. kötet 307. o.
   
      (2)  HL L 253., 1. o., magyar nyelvű különkiadás 2. fejezet 6. kötet 3. o.
   
      (3)  HL L 68., 11. o., magyar nyelvű különkiadás 2. fejezet 12. kötet 209. o.